เท้าด้านในบริเวณใกล้ตาตุ่มมีรอยม่วงช้ำ เมื่อวันที่ 28/12/62 รถจักรยานยนต์ล้มมีแผลบริเวณหัวเข่าค่ะ ไปเอกซเรย์แล้วไม่มีอะไรผิดปกติค่ะ วันนี้กลับไปออกกำลังกายค่ะ รอยช้ำเลยใหญ่ขึ้น มีวิธีรักษาเบื้องต้นไหมคะ
สวัสดีค่ะ รอยฟกช้ำเป็นร่องรอยที่เกิดจากการกระแทกหรือการบาดเจ็บบริเวณใต้ชั้นผิวหนังที่มีเนื้อเยื่อต่าง ๆ อยู่ จนไปทำลายหลอดเลือดฝอยที่อยู่ใต้ชั้นผิวหนัง เมื่อหลอดเลือดฝอยบางส่วนแตกออก เลือดซึ่งมีสีแดงสดก็จะไหลไปคั่งรวมกันอยู่ในบริเวณที่บาดเจ็บ และไม่มีทางระบายออกไปที่ไหนได้ อย่างไรก็ตามถ้าเป็นรอยฟกช้ำขนาดเล็กๆ และไม่ได้มีโรคประจำตัวเป็นโรคเลือดออกง่าย หยุดยากนั้น เลือดที่คั่งอยู่จะค่อยๆสลายไปได้เองภายในประมาณ 1-2 อาทิตย์หากรอยฟกช้ำดังกล่าวมามีขนาดใหญ่ขึ้น ร่วมกับมีประวัติใช้ยาที่ต้านการแข็งตัวของเลือดร่วมด้วย เจ็บปวด ขยับได้น้อย ควรไปพบแพทย์การดูแลตัวเองเบื้องต้น พักการใช้งานบริเวณที่เป็น ประคบเย็นประมาณ 15-20 นาที การนวดบริเวณนั้นเบา ๆ ก็จะสามารถช่วยเพิ่มการไหลเวียนเลือดและเร่งให้เกิดการซ่อมแซมตัวเองเร็วขึ้นได้แต่ไม่ควรทำรุนแรงจนเกินไป